Vastag Tamás Veszprémben született. A Vetési Albert Gimnáziumban végzett. Édesapja, Dr. Vastag Sándor egyetemi professzor, édesanyja, Szemán Márta tanítónő. Két bátyja van: Vastag Csaba és Vastag Balázs. A 2010-es X-Faktorba jelentkezett a testvérpár és az elődöntő során Tamás bejutott a középdöntőbe, majd az 50 legjobb énekes közé. 2010. december 4-én testvérével kellett párbajoznia. A végső döntést Ifj. Malek Miklós hozta meg, ez alapján Tamás búcsúzott. A 2011. őszén megjelenő Keresztes Ildikó A démon, aki bennem van című nagylemezén a Hátha lehet még c. dalban együtt énekel Ildikóval, Király L. Norberttel és Takács Nikolas-szal. 2013-ban az énekes bekerült az M1 A Dal 2013 eurovíziós nemzeti dalválasztó show elődöntőjébe, "Holnaptól" című dalával, mellyel a döntőben a negyedik helyen végzett. 2014-ben ismét bekerült az M1 A Dal 2014 eurovíziós nemzeti dalválasztó show elődöntőjébe, ezúttal "Miss One Smile" című dalával. 2014-ben szerepelt a TV2 Sztárban sztár című műsorának második évadában, ahol 5. helyen végzett, majd 2017-ben a Sztárban sztár +1 kicsi második évadában is szerepelt Varga Szabolccsal. 2017. december 6-án bejelentették, hogy a Duna eurovíziós dalválasztó műsorába, A Dal 2018-ba bejutott a "Ne hagyj reményt" című dala.